AzeCON

AzeCON və ya Azərbaycan Anime Konvensiyası – 2014-2019-cu illərdə Azərbaycanda təşkil olunmuş illik anime konvensiyası. Azərbaycanda ilk və tək anime konvensiyası idi. Konvensiyada kospley aparıcı yer tuturdu. Məqsəd anime, manqa/komiks və müasir Yaponiya mədəniyyətinin bütün tərəfdarlarını bir yerə toplamaq olmuşdur. İndiyə qədər yeddi AzeCON tədbiri keçirilmişdir. 2022-ci ildə ləğv olunduğu açıqlanıb.

Əvvəlcə hər il yay və qış mövsümləri olmaqla iki dəfə keçirilməsi nəzərdə tutulsa da, daha sonra ildə bir dəfə keçirilməyə başlamışdır. Əsas tədbirlə yanaşı hər ilin oktyabrında növbədənkənar Hellovin tədbiri də təşkil olunurdu.

Anime konvensiyada təqdim olunan əyləncələr: karaoke, just dance, xəzinə ovu, səhnə şousu, yapon şirniyyatlarının satıldığı anime cafe, kompüter oyunları, maraqlı stendlər, kospley yarışması, fotosessiya və s. Kospley yarışması iki nominasiyada keçirilirdi: individual və komanda.

Konvensiyanın talismanı Ayna adlı qız anime personajı idi.

 Keçirilmiş tədbirlər 
 Ad  Tarix  Məkan  İstinad AzeCON 1  20 iyul 2014  Qafqaz Baku City Hotel   AzeCON 2  8 fevral 2015  Bakı Caz Mərkəzi   AzeCON 3  23 avqust 2015  ITC Plaza (Atrium Hall)   AzeCON 4  7 avqust 2016  ITC Plaza (Atrium Hall)   AzeCON: Pirates of the Caspian  16 aprel 2017  Holiday Inn Baku   AzeCON: The Galactic Journey  15 aprel 2018  Holiday Inn Baku   AzeCON: Magicians Unite!  6 oktyabr 2019  Bakı İdman Sarayı   AzeCON: Ready? Go!  təxirə salınıb  Bakı İdman Sarayı  

 Qeydlər 

 İstinadlar 

 Xarici keçidlər 


Kateqoriya:Anime konvensiyaları
Kateqoriya:2014-cü ildə Azərbaycanda yarananlar